الحمد لله واشهد ان لا اله الا الله وحده لا شريك له. واشهد ان محمدا عبده ورسوله صلى الله عليه وسلم. اهلا ومرحبا بكم في اللقاء الخامس والاخير من قصة ادم عليه وعلى نبينا الصلاة والسلام. النهاردة خلينا اه نطوف حول معاني جميلة راقية متعلقة بمن
انتهت اليه قصة ادم مع اه الذم وما ال اليه امر من التوبة. ثم كيف اجتباه الله سبحانه وتعالى وهداه اصطفاه وتاب عليه انه هو التواب الرحيم. ادم عليه السلام حيظل نموزج يحتزى به
تزل القدوة العالمين رغم ان هو اذنب لكن يظل قدوة للعالمين في سرعة التوبة في الندم الندم اول منازل التوبة الندم ان يظل الانسان الزنب يكسره انكسار كده يجده الانسان في قلبه بسبب الزنب
دي بداية الخير والكسرة اللي بتحصل في قلب العبد دي ممكن دي تسبب له خير كبير زي ما هنبين دلوقتي ادم عليه السلام ظاهر جدا في انه لما وقع ندم ندم شديد جدا. اول حاجة على طول طفقا يخصفان عليهما من ورق الجنة. مش اللي هو بقى ايه خلاص انا عصيت وبتاع ومش
فارق معي لأ وبعد كده كان عايز يعرف يتوب ازاي مجرد ما اتعلم الكلمات من الله سبحانه وتعالى على طول قالها على طول فورا قال ربنا ظلم مصارعة. هنتعلم من ادم حاجات كتير. لكن من الحاجة اللي تدل على
شدة ندم ادم عليه السلام تجاه هزا الزنب حديس الشفاعة. بل حديس الشفاعة دي يوريك قد ايه الانبياء عندهم موضوع الندم على الزنب ده رهيب جدا. لدرجة ان الندم على الزنب ده مصاحب لهم لغاية يوم القيامة
رغم ان كل نبي مسلا ممكن يكون عمل زنب واحد مسلا في حياته كلها. وممكن يكون بعضها كان خطأ او نسيان لكن هو ما زال واخز الزنب كسرة القلب بسبب الزنب ده مصاحبة له
والكسرة دي من اجمل العبوديات اللي ربنا يحبها. ودي اللي بتسوقك سوقا كل شوية ان انت تبقى احسن. ان انت تحاول تبقى افضل ان انت تحاول ترجع لان انت دايما كل ما تفتكر الزنب كل ما تتشجع لعمل الصالحات
الشاهد يعني ان هو لما حصل يوم القيامة يأتي حديس الشفاعة. يأتي الناس الى ادم كما هو في الحديث. يقولون يا ادم انت ابو البشر. خلقك الله بيده واسكنك جناته والكلام دوت. فيقول اكلت من الشجرة
بيقول ايه؟ اكلت من الشجرة. اذهبوا الى غيري. طب ما انت عارف ان ربنا تاب عليك. مش قادر في حاجة اسمها يا جماعة الحياء من الله. حتى لو ربنا تاب عليك يظل الحياء من الله مصاحب لك
وده معنى قول احد السلف يقول وا سوءتاه وان عفوت وسوأتاه وان عفوت. انت عارف لما تتعامل مع حد كريم اوي راجل راقي وكريم وذو منزلة بين الناس فانت غلطت فيه
فبعد ما غلطت فيه زعلان اوي ازاي اغلط في الراجل دوت والراجل ده له يد علينا والراجل ده بيكرمني وبيديني وبيعاملني كويس فانت زعلان تخيل بقى انت مسلا الراجل ده عارف سامع انك انت ندمان انك غلطت فيه. فجاء لك وقال لك انا سامحتك
ايه رأيك هيكون حيائك منه اشد من حيائك وانت عامل الزنب نفسه بيقول للناس انا مش عارف ابص في وشه من كرمه يعني انا بشوفه بتكسف من كرمه ان هو سامحني. انا الصراحة مكسور قدامه عيني في الارض منه دايما. دي معنى قول السلف
سوءاتاه وان وان عفوت فادم نعم ربنا عفا عنه ممكن قعد يقول طب ما ربنا عفا عنك ما هي مش الفكرة مش كده ما هو عفو عني زادني حياء فيظل انسان ما بين بقايا الندم ديت مع شدة الحياء من الله. وما انفع
الشعورين دول في قلب الانسان ندم مع حياء. في ادم من شدة الندم والحياء من الله رفض الشفاعة عشان انا قبل كده كلت من الشجرة هيروحوا لنوح عليه السلام. هيقول استعجلت الدعوة على قومي
لو سألت ربي ما ليس لي به علم. انت لسة فاكر؟ ما خلاص. هيروحوا لموسى عليه السلام يقول قتلت نفسا. ما انت قتلتها خطأ وربنا تاب عليك برضو الموضوع اكبر من كده
فتخيل بقى الانبياء وندمهم. فالندم توبة كما قال النبي عليه الصلاة والسلام. والندم اول منازل التوبة. فازا ازنبت اياك ان تكون غير مبالي احرص على الندم. نعم الندم ده شيء جميل
بعض الناس بيبقى عايز يقتل الشعور دوت اوعى تقتله. عشان كده بقول لكم ان ان مسألة الايه؟ انك انت اه تندم والكلام ده قد ايه ده نافع؟ هقول لك. كان احد السلف
بيقول ايه؟ بيقول ربما معصية ادخلت صاحبها الجنة واوروبا طاعة ادخلت صاحبها النار. قالوا له ازاي الكلام ده قال لهم الانسان ده واحد فيهم عمل معصية فما زال ندم فما زال يعمل الحسنات ليكفن عن السيئات حتى ادخلته الجنة
والتاني عمل طاعة فاعجب بها وافتخر بها وبتاع فدخل بها الايه النار. عكرمة بقى بيفسر لك الكلام ده بيقول ايه؟ بيقول الشيطان ليزين للعبد الذنب حتى يكسبوا لغاية ما يعملوا
فاذا كسبه تبرأ منه. بعد ما بيقول ولا يزال العبد يبكي منه ويتضرع الى ربه ويستكين حتى يغفر له ذلك الزنب وما قبله من الزنوب. يعني كتر استغفاره يتغفر له الذنب ده واللي قبله. فيندم الشيطان على زلك الزنب
لحين اكسبه اياه غفر له الذنب وما قبله يقول يا ريتني وقعته في الزنب. ندم ادم ندم الحاجة التانية اللي شايفينها في ادم عليه السلام المصارعة على طول فتلقى ادم ربهم فتاب عليه على طول قال
ربنا زلمنا انفسنا وده مهم. والذين ازا فعلوا فاحشة او زلموا انفسهم ذكروا الله فا فاق السرعة. فاستغفروا لزنوبهم. ومن يغفر فازا وقعت في زنب هزا ليست نهاية العالم. بعض الناس بيخش له الشيطان من ناحية الاحباط واليأس. لما يقع يقول له ما فيش فايدة فيك. ما هو انت كل مرة
بتقع ما انت وبعدين الطريق ده مش بتاعك. انت خلاص انت كده خليك كده. انت ضايع. انت ضايع. انت بقى خلاص سيب بقى الدنيا دي. لأ. مهما وقعت مهما وقعت قوم ان الله لا يمل حتى تملوا. لا يمل حتى تملوا. ربنا غفار مش غفار. يغفر الزنوب مهما كثرت
سبحانه وتعالى. بس الفكرة ان انت عشان تتوب توبة صادقة كل مرة تتوب اعزم على عدم العودة. يعني قل انا يا رب انا مش هرجع للزنب ده تاني ابدا. لن اعود الى هزا الزنب ابدا. واعزم على كده. وحاول وقاوح
وكافح وجاهد طب وقعت وقعت اللي حصل وقعت جدد التوبة بسرعة طب التوبة الاولانية ديت باظت مقبولة ان شاء الله. لان انت لما تبت المرة الاولانية كنت عازم على دعم العودة
فلما تجدد التوبة لما تجدد التوبة بتبدأ توبة جديدة مع الله سبحانه وتعالى لك فيها الاجر الكامل. بازن الله سبحانه وتعالى. بس المسارعة بسرعة من الحاجات المهمة جدا في اداب التوبة. احيانا الشيطان بقى بيخش دخلة وحشة قوي. لما انت تعمل معصية ما بيخش في لحزة الضعف دي لما واحد فينا
يا جماعة بيضعف في لحظة ضعف دي بيخليك تعمل كزا معصية تانية ورا بعض او انت للاسف بسزاجة او بغباء انت اللي بتعمل كده في نفسك. هديك مسال. ان واحد مسلا
كان اه بيصلي الناس بالناس في المسجد بيحفز قرآن بيحضر درس علم. ملتحي بتاع مسلا فحصل ان هو كلم بنت او عمل العادة السرية. او وقع في مشهد اباحي اتفرج على مشهد اباحي
طبعا صدمة كبيرة بالنسبة له. حاجة بقى له سنين ما عملهاش. وقع وقع زفت زي ديت فمتضايق جدا من نفسه فالشيطان دخل له على طول او هو قرر من دماغه ان ما تنزلش بقى تصلي في المسجد. ما تنفعش اللي انت فيه دوت. تب الاول وبعد كده ننزل بقى المسجد
اترك صلاة الجماعة او يترك امامة الناس. او يترك حفظ القرآن. او لا يحضر مجلس العلم الشيطان اقنعه ان لازم يعمل كده علشان انت ما انت وقعت خلاص ما ينفعش تصلي بالناس بقى وانت بتبص للبلاد. ما ينفعش انك انت تحفز قرآن لغاية ما تتوب من اللي انت فبدل ما كان المعصية واحدة
كمان مش بس خلاه يقع في معصية خلاه يتخلى عن كل اسلحته. ما هي دي الاسلحة اللي هترجعك هذه الاسلحة اللي هترجعك. والاسوء من كده ان هو يوقعه في معاصي تانية
هيجي صاحبنا طبعا بعد ما وقع في الاباحية ديت احبط. فممكن ينزل يروح قاعد على قهوة من شدة الاحباط يقعد يقابل واحد زميله يدي له سيجارة يقبلها ضعف بقى خلاص شاف الاباحية يروح رايح يتفرج على فيلم اجنبي قديم كان عايز يتفرج عليه. يلا بقى يلا كله بقى بيجيب بعضه
مهم جدا جدا جدا ودي اهم كلمة هقولها النهاردة. ان انت ازا وقعت في معصية فاحصر الوقوع في هزه المعصية فقط لا غير ما تعملش حاجتين ما تعملش معصية تانية
الحاقا بالمعصية الاولانية بسبب الاحباط بسبب النفسية واقعة بسبب ان انا منهزمت نفسيا. لأ اتنين لا تترك اي طاعة من الطاعات اللي انت تكونت بتعملها بسبب المعصية ديت اوعى على طول الشيطان بيستغل لحزة ضعف دي يحاول يزود المعاصي ويحاول يخليك توقف عن الطاعات
انا دلوقتي خلاص كلمت واحدة بنت او وقعت في العادة السرية بتاع خلاص حصل اللي حصل مصارعة للندم وسارع الى التوبة واستغفر الله سبحانه وتعالى تغتسل تعزم مش هيحصل كده تاني. انزل صلي في المسجد عادي روح درس القرآن عادي احفظ قرآن عادي
رح درس العلم عادي ما تبصش للنساء بقى ما تشوفش مسلسل وفيلم وتجيب دي خليك زكي شوية ما تديش الشيطان حاجة وما كانش يحلم بها ما تبقاش هو خد منك واحد تدي له تلاتة طواعية
قاوم بل العكس المفروض لو انت وقعت في معصية تزود الطاعات مش تهرب منها وتقللها بمعنى انا يا عم وقعت في معصية هقول طب انا وقعت معصية؟ طب تعال بقى. طب انا هتوب منها وهزود الطاعات عشان ربنا يسامحني. عشان ربنا اللي قال
ان الحسنات يذهبن السيئات. مش ده كلام ربنا؟ صح ان الحسنات يذهبن السيئات. يبقى انا مسلا اه انا عملت المعصية الفلانية طب بكرة هصوم عملت معصية الفلانية؟ طب الصلاة الجاية هتصدق بمية جنيه. عملت المعصية الفلانية؟ طب هتوب منها وهحفز النهاردة الضعف وردي في القرآن. ده ده المفروض
عشان الحسنات يذهبن السيئات. عشان الشيطان يندم انه يوقعك في المعصية ديت. عشان الشيطان ما يجيلكش تاني. هو مش هيجي لك عارف انا هقعد كده مش هيجي لك تاني اصلا. هيعرف ان انت
سكتك واقفة ومسلك ما ينفعش ان هو ايه ما ينفعش ان هو يعمل معه كده عشان انت سكتك بتزود لما ايه لما تعمل معصية. الشاهد يعني ان ان احنا بنتكلم في
ما تتخلاش عن طاعة ما تقعش في معصية ما تملش ما تزهقش جملة جميلة الشيطان ليس هدفي الاساسي ان تقع في الذنب انما هدفه الاساسي ان تيأس من تكرار التوبة
الشيطان مش هدفه الاساسي انك تقع في الزنب. انما الهدف الاساسي ان تيأس من تكرار التوبة. لان انت كل ما بتوب هو كده كده الدنيا بتبوظ معه خلاص واللي هو عمله راح. هو مش الفكرة انك تقع. ما كله بيقع. بس الشيطان مش دي مشكلته. هو عارف انك انت ممكن ترجع وربنا يقبلك وخلصت وبازت
الشيطان اهم حاجة عنده ان انت تيأس من تكرار التوبة. توصل لمرحلة انا زهقت من نفسي انا مش هتوب تاني. خل بالك مهم جدا انك انت تتعامل بقاعدة الهجوم خير وسيلة للدفاع
الشيطان بيهاجمك هاجم. طب هاجم ازاي هاجم ان انت تدعو الى الله هاجم بان انت تحزر الناس من المعصية اللي انت وقعت فيها فلو انت وقعت زليت مرة زلة تب منها وخلي شغلك انك تحزر الشباب من الزنب دوت وتعرفهم مداخل الشيطان في الزنب دوت وتعلمهم ازاي الواحد بيقع في الزنب
دوت هجوم هاجمه في ارضه بدل مش انا بس هتوب ده انا هتوب لك ناس وتبتدي تأمر بالمعروف وتنهى عن المنكر صدقني الشيطان سيكون ابعد ما يمكن عمن هم مثلك
طيب انا دلوقتي وقعت في زنب هل معنى كده ان زي ما الناس بيقولوا ان ربنا لا يردني. واحد بس يقول لك ربنا مش عايزني. طبعا كلمة عايز دي غلط في حق ربنا. يقول لك ربنا لا يردني لا يردني
ليه يا عم؟ بيقول لك ما انا كل شوية اقع. خلاص هو شكلي كده ربنا لا يريدني. مين قال لك كده هو ربنا قال اصلا والله يريد ان يتوب عليكم
ويريد الذين يتبعون الشهوات ان تميلوا ميلا عزيما. فانت كونك ملت ربنا لا يريد منك زلك شرعا انما يريد ان يتوب عليك. ودايما يريد ان يتوب عليك ما فيش حاجة اسمها ربنا لا يردني. ربنا يريد ان يتوب على الجميع. فكل اول ما ترجع يقبلك
واخد بالك كمان يفرح بك. الله يفرح بتوبة العبد الله ازا اقبل عليه العبد يمشي اقبل عليه هرولة يا جماعة ربنا قبل توبة قاتل ميت نفس ميت نفس بس الراجل كان عنده صدق عجيب. ورغبة عجيبة في التوبة. وحب غريب لله. سأل عن عابد قال له ما لكش توبة قتله. سأل عن عالم برضو مش يائس
قال له لك توب؟ قال له ازهب الى الارض كزا وكزا فورا وهو في الطريق مات في نص الطريق قبله الله. وتاب عليه. وخلى الارض تتحرك علشان الملك اللي حكم قال قيسوا ما بين
الارضين فالى ايتهما كان اقرب فهو لها. ربنا قال للارض تحركي قال لي الارض دي تقربي وقال لي الارض دي تباعدي عشان هو يريد ان يدخل الجنة. فما تقوليش ان انا وقعت في معصية يبقى ربنا لا يريدني. ده الراجل قتل
من نفس المية ولسه ربنا يريد ان يتوب عليه. وتاب عليه فعلا ودخل الايه ودخل الجنة ليس العجب ان يغفر الله لك ولكن اعجب العجب انه يتودد اليك بعد المغفرة
ربنا قال اية من اجمل ايات القرآن على الاطلاق قال ان بطش ربك لشديد انه هو يبدأ ويعيد وهو الغفور الودود ذو العرش المجيد الودود الذي يتحبب الى عبدي ويتودد اليه. انت عارف لما تغلط في حد
تبقى اقصى احلامك انه يسامحك. وانت عارف ان حتى بعد ما يسامحك هيفضل فيه حزازة كده في النفوس والماية مش هترجع لمجاريها زي ما بيقولوا لكن مع ربنا لما بتوب مهما اذنبت مهما غلطت
مجرد ما تتوب كل حاجة ترجع زي الاول واحسن ربنا مش بيغفر لك بس يغفر لك وهو يتودد اليك. وهو الغفور الودود فليس العجب انه قبل توبة العبد ولكن الاعجب انه هو الذي يتودد الى العبد بعد ما تاب واستغفر. فكم يمتلئ القلب حبا لله سبحانه وتعالى
مهم قوي ننبه ان انت عشان توبتك تكتمل لازم تتأكد ان ذنبك ما كانش فيه حق ادمي فلو كان الزنب بتاعك كمان في حق ادمي يبقى لكي تكتمل التوبة لابد من رد المزالم
سرقت حد وانت عارفه وتعرف توصل له لازم ترجع له فلوسه ازيت حد لازم تستسمحه رد المزالم. بعض الناس يتوب وبعد كده خلاص مش مهم بقى الناس ما انا تبت لربنا وما ليش دعوة مش هاكلم حد لأ. هذه توبة ناقصة
لابد من رد المزالم الى اهلها لكي تصح التوبة وتكتمل من الحاجات المهمة عشان تتوب حاجة اسمها حماية التوبة صيانة التوبة حراسة التوبة. يعني ايه الكلام دوت؟ يعني لازم بعد ما تتوب تأمن نفسك. لان انت مش مش عايش لوحدك. فيه شيطان القصة كلها بتاعة ادم ده دور
الشيطان الشيطان هيسيبك مجرد ان انت تبت مسلا بطلت المعصية الفلانية هيسيبك هيحاول يرجعك طب هو هيحاول يرجعك. لو زقك زقك كده هترجع تاني. طب ايه اللي يأمنني ان حتى لو حاول يزقني ما ارجعش
ان انت مش تبقى مسلا ادي المعصية ادي ارض المعصية انت وقفت هنا قريب فلو اتزقيت هتخش جوة لكن لو انا وقفت هنا لو اتزقيت هاجي هنا. طب لو وقفت هنا لو اتزقيت هبقى هنا. انا كل ما بعد اكتر
كل ما تبقى حتى لو وقعت او مسلا ايه آآ غفلت الزقة هتخليك برضو لسه برة اللي عايز اقوله ان انت امن توبتك بكزا حاجة اول حاجة ان انت تكثر
من الحصون فلو مسلا انت كنت ما بتصليش قررت تصلي ما تصليش الفرض بس صل الفرض والنفل القبلي والبعدي صلي في المسجد صلي في الصف الاول صلي تكبيرة احرام تحس الشيطان يوم ما يفكر يوقعك مش هيعرف يوصل للفرد اصلا. هيبقى اقصى احلامه تروح الصلاة متأخر
هيبقى اقصى احلامه يضيع منك الصف الاول. هيبقى اقصى احلامه ما تصليش السنة. لكن الفرض ده هيهات ببعيد اوي. ده لسه بدري على ما يوصل له. ده اسمه حراسة التوبة. انا ست
الحرام. حسيب الحرام واسيب معه شوية حلال جنبه علشان ابقى بعيد خالص انت بعدت عن البنات. لأ ده انا مش هبعد عن البنات بس وكلامهم ده انا هبعد عن المكان اللي فيه البنات. ومش هروح الحتة اللي اللي بيقعدوا فيها. ومش واي
في حاجة بتفكرني بهم هبعد عنها الشيطان يبقى ما عندوش امل ان انا اوصل للكلام تاني. لان انا اصلا مش بتواجد في المكان اللي هم فيه ولا القعدة اللي هم بيقعدوا فيها. ولا ولا بنزل خلاص انا
انا بعدت مكانا وزمانا زائد امن نفسك بقى من ان انت تعمل حاجة مضادة مضادة. بمعنى لو انت كنت بتقعد على القهوة تبت من الشيشة والقهوة ما تروحش تقعد في البيت فاضي. ما بعد ما تبقى فاضي هتعمل ايه؟ هترجع القهوة تاني
لأ اقعد في البيت اقرأ قرآن اطلب علم. انت سبت اصحابك الصحبة السيئة. ما فيش حد يقدر يعيش من غير اصحاب لازم تدور على صحبة تانية تعوضك. صحبة طيبة. صحبة صالحة. اشتغل معهم في الدعوة الى الله. اشتغل معهم في المسجد. اشتغل معهم في طلب العلم
نفسك ان لم تشغلها بالحق شغلتك بالباطل اهم نقطة في النهاية انك تأكد انك لن تتوب الا بالله ولن تستمر في التوبة الا بالله ولن تثبت على التوبة الا بالله
فاللي عايز اوصيك به ان انت الزم مركب الافتقار الى الله. وهزا اعزم طريق الى الله. الفقر. ربي اني لما انزلت الي من خير فقير. افتقر الى الله ودايما سل الله الثبات
واياك فرصة فيها دعاء سواء في السجود في الثلث الاخير من الليل. بين الاذان والاقامة. آآ عند المطر اي فرصة فيها دعوة مستجابة ارفع ايدك وقول اللهم اني اسألك الثبات في الامر الثبات في الامر والعزيمة على الرشد. قل اللهم اني اللهم يا مقلب
القلوب ثبت قلبي على دينك قل اللهم يا ولي الاسلام واهله مسكنا الاسلام حتى نلقاك عليه. سل الله الثبات واستعز بالله من الانتكاس والحور بعد الكور الادعية اللي انا قلتها لك دي كان النبي عليه الصلاة والسلام هو نفسه بيقولها. ازا كان النبي بيقول الادعية دي انت اولى بها. انت اللي معرض للانتكاس
فدايما افتقر الى الله ودايما تكثر من الدعاء ده ملازك لو ربنا اصطفاك واختارك والله ما يقدر عليك كل شياطين الدنيا ما تقدر عليك ولو ربنا تخلى عنك هتقع ولوحدك
لا تكلني الى نفسي طرفة عين ابدا فان من وكله الله الى نفسه وكله الى عورة وجهل وظلم فسل الله ان يتولى امرك دائما. اللهم اهدنا فيمن هديت وعافنا فيمن عافيت
وتولنا فيمن توليت. وبكده انتهت معنا الفوايد يعني اللي سمحت بها الخمس حلقات دول. وانتهت معنا الدورة السريعة دي في قصة ادم عليه وعلى نبينا الصلاة والسلام. نسأل الله سبحانه وتعالى ان يبارك لنا ولكم في القرآن العظيم وان يتقبل منا ومنكم صالح الاعمال. جزاكم الله خيرا
سبحانك اللهم ربنا وبحمدك اشهد ان لا اله الا انت استغفرك واتوب اليك. السلام عليكم ورحمة الله